钦定古今图书集成/明伦汇编/官常典/第651卷 > 《孔松杨像赞》〈有序〉孙绰
## 钦定古今图书集成/明伦汇编/官常典/第651卷 > 《孔松杨像赞》〈有序〉孙绰

君德既纯固，基宇高邃，荆玉不及喻其温，南金未能方其厉。夫其温恭笃诚，善诱勤劝，外身崇物，匪躬厚人，指㧑必谦，动静克让，允有古贤之流风，乃祖之遗令矣。肇阶方尺，临政弊邑，洁齐冬冰，泽侔春露。

于穆我后，含和体纯。行范乃祖，德冠缙绅。降迹垂化，
泽侔三春。超然遐举，遗爱在民。